b'\n_START_ARTICLE_\nPrijatelji\n_START_SECTION_\nZgodba\n_START_PARAGRAPH_\nRachel Green pobegne s svoje poroke in se odlo\xc4\x8di, da poi\xc5\xa1\xc4\x8de svojo prijateljico iz otro\xc5\xa1tva Monico Geller, ki \xc5\xbeivi v New Yorku ter dela kot kuharica. Monica sprejme Rachel za sostanovalko ter jo popelje v dru\xc5\xbebo svojih prijateljev. To so igralec Joey Tribbiani, Chandler Bing, maserka in glasbenica Phoebe Buffay ter Monicin brat in paleontolog Ross, ki okreva po lo\xc4\x8ditvi. Rachel \xc5\xbeeli postati samostojna in se zaposli kot natakarica v kavarni Central Perk. V tej kavarni zbrana dru\xc5\xbeva pre\xc5\xbeivlja svoj prosti \xc4\x8das, \xc4\x8de pa \xc5\xbee ne tam na slovitem kav\xc4\x8du, pa se zberejo v Minicinem stanovanju ali pa pri Chandlerju in Joeyu, ki stanujeta nasproti Monice in Rachel, v newyor\xc5\xa1ki soseski West Village._NEWLINE_Fabula epizod obi\xc4\x8dajno sloni na komi\xc4\x8dnih zmenkarijah prijateljev, te\xc5\xbeavah s kariero; Joey hodi na avdicije za najrazli\xc4\x8dnej\xc5\xa1e vloge, Rachel si i\xc5\xa1\xc4\x8de bolj\xc5\xa1o slu\xc5\xbebo, saj se \xc5\xbeeli povzpeti v svet mode. Prijatelji hodijo na zmenke in imajo ve\xc4\x8d resnih razmerij; Monico omre\xc5\xbei Richard Burke, Ross se zaplete z Emily Waltham. Najbolj zapleten odnos je med Rossom in Rachel, ki do\xc5\xbeivlja vzpone in padce skozi vse sezone serije. Chandler in Monica se sre\xc4\x8dno poro\xc4\x8dita, prav tako tudi Phoebe in Mike Hannigan. V epizodah ve\xc4\x8dkrat nastopijo tudi Minicini in Rossovi star\xc5\xa1i, Rossovo prvo \xc5\xbeeno ter njunega otroka Bena, Chandlerjevo ve\xc4\x8dkratno biv\xc5\xa1e dekle Janice ter Gunterja, ki dela v Central Perku in je zaljubljen v Rachel.\n_START_SECTION_\n1. sezona\n_START_PARAGRAPH_\nNa za\xc4\x8detku prve sezone spoznamo vseh \xc5\xa1est glavnih oseb: Rachel, Monico, Phoebem Joeya, Chandlerja in Rossa. Rachel bi se morala poro\xc4\x8diti s svojim zaro\xc4\x8dencem Barryjem, a pobegne s poroke ter prispe v kavarno Central Perk, kjer najde svojo prijateljico iz otro\xc5\xa1tva, Monico Geller. Rachel postane njena sostanovalka. Ross je \xc5\xbee od srednje \xc5\xa1ole noro zaljubljen v Rachel ter ji na svoj neroden na\xc4\x8din sku\xc5\xa1a priznati, da jo ljubi. Na poti mu stoji mnogo ovir. Ena izmed njih je tudi dejstvo, da s svojo biv\xc5\xa1o \xc5\xbeeno Carol, pri\xc4\x8dakujeta otroka. Raz\xc5\xa1la sta se, ker je Carol spoznala, da je lezbijka. Joey je predstavljen kot ve\xc4\x8dni samec in velik \xc5\xbeenskar, a manj uspe\xc5\xa1en s svojo igralsko kariero. Phoebe dela kot maserka in ima ekscentri\xc4\x8dno osebnost, kar je verjetno posledica te\xc5\xbekega otro\xc5\xa1tva in maminega samomora. Chandler se razide s Janice, ki pa se tekom sezon neprestano vra\xc4\x8da v \xc5\xbeivljenja \xc5\xa1est\xc4\x8dlanske dru\xc5\xa1\xc4\x8dine. Na vrhuncu sezone Chandler po nesre\xc4\x8di razkrije Rachel, da jo Ross neizmerno ljubi. Sama ugotovi, da tudi ona ljubi njega. Sezona se kon\xc4\x8da s tem, ko Rachel \xc4\x8daka Rossa na letali\xc5\xa1\xc4\x8du, da se vrne s slu\xc5\xbebene poti na Kitajsem.'